Žena ima tešku ruku: Pernara je prebila ispred pučke kuhinje

Batine nisu pokolebale Pernara da nastavi razgovarati s ljudima koji po hranu dolaze u javnu kuhinju. Htio sam ukazati na stvarnu sliku Hrvatske, rekao je

<p>Saborski zastupnik <strong>Ivan Pernar</strong> odlučio je otići pred zagrebačku pučku kuhinju i snimati ljude koji stoje u redu za subotnji ručak. Jednoj gospođi to se nije nimalo svidjelo pa mu je zviznula šamar i nastavila ga tući i psovati uz povike 'ne snimaj!'. </p><p><strong>POGLEDAJTE VIDEO:</strong></p><p>Pernaru nitko od prisutnih nije priskočio u pomoć, ali se nitko niti nije pridružio gospođi koja ga je tukla. Video je objavio na društvenoj mreži gdje su mnogi stali u njegovu obranu i tvrde da se gospođa loše ponijela, dok neki tvrde da Pernar nije ni trebao snimati korisnike pučke kuhinje. </p><p>No, batine nisu pokolebale Pernara i nastavio je razgovarati s ljudima koji po hranu dolaze u pučku kuhinju. </p><p>- Htio sam ukazati na stvarnu sliku Hrvatske, da se od 800 kuna socijalne pomoći ne može živjeti i da su oni koji se nazivaju velikim domoljubima ti zbog kojih ljudi pate. Također nije mi jasno zašto ručak u pučkoj kuhinji Grad Zagreb košta više nego onaj nas u Saboru i zašto se na njega plaća PDV, a na naš ne - rekao nam je.</p><p>- Htio sam vidjeti kakva je hrana tamo, što ljudi jedu, ali me zaštitar nije pustio - rekao nam je Pernar. Gospođa s kojom je razgovarao kazala je da dnevno oko 300 ljudi jede u pučkoj kuhinji, a svakim ih danom dolazi sve više. </p><h2>'Vas narod voli'</h2><p>Razgovarao je s ljudima koji žive od nekoliko stotina kuna socijalne pomoći mjesečno i pučka kuhinja im je jedini način da prežive, a dobiju samo jedan obrok dnevno. Za razliku od gospođe koja ga je napala, mnogi su rado podijelili svoje nevolje sa saborskim zastupnikom i izrazili mu svoju podršku. Pohvalili su ga što je prvi zastupnik iz Sabora koji je došao pred pučku kuhinju vidjeti kako ljudi žive. </p><p>- Vas narod voli - rekao mu je jedan gospodin. Cijelo vrijeme su komentirali i plaće i primanja saborskih zastupnika. </p><p>- Kopaš po kontejnerima. Oblačiš se kod brace i seke. Ja bi smanjio pare njima, na naše pare, da vide kak se živi - rekao je jedan gospodin koji mjesečno ima samo 800 kuna socijalne pomoći. </p><p>- Sad smo izdresirani. Pas nakon godinu i pol dana starosti samo u pet sati popodne dobije jest' i do drugog dana ništa. I mi smo tak' izdresirani - prokomentirao je jedan gospodin činjenicu da može računati na samo jedan obrok dnevno.</p>